kalixlouiis/myanmar-wikipedia-corpus huggingface dataset:
(Ethnologue) ချင်းပြည်နယ်၊ ဟားခါးမြို့နယ် ချင်းပြည်နယ်၊ ထန်တလန်မြို့နယ် (ကျေးရွာ ၂ ရွာ) မကွေးတိုင်းဒေသကြီး၊ ဂန့်ဂေါမြို့နယ် (ကျေးရွာ ၁၅ ရွာ) စစ်ကိုင်းတိုင်းဒေသကြီး၊ ကလေးမြို့နယ် (ကျေးရွာ ၂ ရွာ) VanBik (2009:55)VanBik, Kenneth. 2009. Proto-Kuki-Chin: A Reconstructed Ancestor of the Kuki-Chin Languages. STEDT Monograph 8. . တွင် အောက်ပါ ကျေးရွာများကို ဆဲန်ထန်ရွာများအဖြစ် ပြုစုထားသည်။
ဘွန်လုံး၊ ဘုံသွ၊ ဘုံဇုံ၊ ချောန်ကျွမ်း၊ ကျင်တလန်း၊ ဒေါင်ဗား၊ ဒွမ်ဗား၊ ဟာအိုဆင်၊ ကေဇွာ၊ ခွာပီး၊ လန့်ဖွန့်၊ လေအွမ်၊ လိချား၊ လုံဟအိုး၊ လုံရန်း၊ လုံသာရ်၊ ဖိုင်ဖာ၊ ဖိုင်ဇောင်း၊ ဆတ္တား၊ ဆွမ်ဆီး၊ ဆူရ်ခွား၊ ဇာထာလ်။
ဒေသိယစကားများ Ethnologue တွင် အောက်ပါတို့ကို ဆဲန်ထန်ဘာသာစကား၏ ဒေသိယစကားများအဖြစ် စာရင်းပြုထားသည်။
ဆူရ်ခွား/လုံရန်း (Surkhua/Lungrang) Shoneshi (Shonshe) ဆတ္တား (Sakta) Central Senthang (Bungzung, Khuapi, Lei-Um, Phaipha) Shonshe ကိုးကား Ngun, Tin Par. 2016. Agreement and Verb Stem Alternation in Senthang Chin . Masters thesis, Payap University. ကဏ္ဍ:ကူကီး-ချင်းနွယ် ဘာသာစကားများ Category:မြန်မာနိုင်ငံ၏ ဘာသာစကားများ။
ဂျန်နမိတ် (Jupiter III) သည် နေအဖွဲ့အစည်းရှိ ဂျူပီတာဂြိုဟ်၏ အကြီးမားဆုံး ဂြိုဟ်ရံလများထဲမှ တစ်စင်းဖြစ်သည်။
အချင်း ၅၂၆၈ ကီလိုမီတာရှိပြီး မာကျူရီဂြိုဟ်ထက် ၈ ရာခိုင်နှုန်း ပိုကြီးသည်။
ယင်းသည် မိမိတို့သိရသည့် တစ်စင်းတည်းသော သံလိုက်စက်ကွင်း တည်ရှိသည့် ဂြိုဟ်ရံလ တစင်းလည်းဖြစ်သည်။
ဂျန်နမိတ်သည် ဂျူပီတာဂြိုဟ်အား တစ်ပတ်လှည့်ပတ်မိရန် ၇ ရက်ခန့်ကြာသည်။
ဆီလီကာကျောက်နှင့် ရေခဲ အချိုးတူဖြင့် ဖွဲ့စည်းထားပြီး အတွင်းပိုင်း သမုဒ္ဒရာ တည်ရှိကာ ကမ္ဘာပေါ်ရှိ ရှိသမျှရေထက် ဂျန်နမိတ်တွင်ရှိသော ရေသည် ပိုမိုများပြားနိုင်သည်။
ဂြိုဟ်ရံလ၌ ပါးလွှာသော အောက်ဆီဂျင် တည်ရှိသည်။
ဂျန်နမိတ်အား ဂယ်လယ်လီယိုက ၁၆၁၀ ခုနှစ်တွင် ရှာဖွေတွေ့ရှိခဲ့သည်။
မှတ်စု ကိုးကား Category:ဂျူပီတာ၏ ဂြိုဟ်ရံလများ။
အာဆီယံ မသန်စွမ်းအားကစားပြိုင်ပွဲများကို ၂၀၂၃ပွဲ​တော်အထိ အ​ရှေ့​တောင်အာရှတစ်ခွင် ဘရူနိုင်း၊လာအို၊အ​ရှေ့တီ​မောနိုင်ငံများမှလွဲ၍ ကျန်နိုင်ငံများရှိမြို့ (၈)မြို့တွင်ကျင်းပခဲ့သည်။
EditionYearအားကစားနည်းပွဲများနိုင်ငံ​ပေါင်းယှဉ်ပြိုင်သည့် အားကစားသမား​ပေါင်းI၂၀၀၁ ကွာလာလမ်ပူDeputy King Mizan Zainal Abidin ၂၆-၂၉ ​အောက်တိုဘာ၂၃၄၁၁၀≈၆၀၀II၂၀၀၃ဟနွိုင်း1ဒုဝန်ကြီးချုပ် ဖန်ဂီယာ၂၁-၂၇ ဒီဇင်ဘာ၅၂၈၇၁၁≈၈၀၀III၂၀၀၅မနီလာမြို့​တော်ဝန် လီတို၁၄-၂၀ ဒီဇင်ဘာ၁၀၃၉၄၁၁≈၁၀၀၀IV၂၀၀၈ နဂရရာဇသီမာဝန်ကြီးချုပ် ဆူရာယွတ် ချူလာ​နော့၂၀-၂၆ ဇန်နဝါရီ၁၄၄၈၈၁၁≈၁၀၀၀V၂၀၀၉ ကွာလာလမ်ပူ2ဝန်ကြီးချုပ်​ဟောင်း အဒူလတ် အမတ် ဘယ်ဒါဝီ၁၅-၁၉ ဩဂုတ်၁၁၄၀၉၁၀≈၁၀၀၀VI၂၀၁၁ စူရတ်ခါတာဒုသမ္မတ ဘိုဒီအိုနို၁၅-၂၀ ဒီဇင်ဘာ၁၁၃၈၀၁၁≈၁၀၀၀VII၂၀၁၄ ​နေပြည်​တော်ဒုသမ္မတ ​ဒေါက်တာစိုင်း​မောက်ခမ်း၁၄-၂၀ ဇန်နဝါရီ၁၂၃၅၉၁၀၁၄၈၂VIII၂၀၁၅ စင်ကာပူသမ္မတ တိုနီတန်း၃-၉ ဒီဇင်ဘာ၁၅၃၃၆၁၀၁၁၈၁IX၂၀၁၇ကွာလာလမ်ပူဝန်ကြီးချုပ် နာဂျစ်၁၇-၂၃ စက်တင်ဘာ၁၆၃၆၉၁၁၁၄၅၂X၂၀၂၀ဖျက်သိမ်း³XI၂၀၂၂ဆူရတ်ခါတာသမ္မတ ဂျိုကို ဝီဒိုဒို၃၀ ဇူလိုင် - ၆ ဩဂုတ်၁၄၄၅၅၁၁၁၂၄၈XII၂၀၂၃ ဖနွမ်းပင်ဝန်ကြီးချုပ် ဟွန်ဆန်၃ - ၉ ဇွန်၁၂၄၃၉၁၁၁၄၅၃XIII၂၀၂၆ နဂရရာဇသီမာကျင်းပရန်ရှိသည့်ပွဲ 1အ​ရှေ့တီ​မောပါ ပါလျှင် ပါဝင်သည့်နိုင်ငံမှာ ၁၁နိုင်ငံဖြစ်သည်။
2အစက လာအိုတွင်ကျင်းပရန် ရည်ရွယ်​သော်လည်း ဘဏ္ဍာ​ရေး​အ​ခြေအ​နေကြောင့် မ​လေးရှားမှလက်ခံကျင်းပလိုက်သည်။
3ကိုရိုနာဗိုင်းရိုင်းဖြစ်ပွားမှု​ကြောင့် ပြိုင်ပွဲကျင်းပမည့်ရက်ကို ၂ကြိမ်​ပြောင်းလဲခဲ့​သော်လည်း ​​နောက်ပိုင်းတွင် ဖျက်သိမ်းခဲ့သည်။
ပြင်ပလင့်ခ် Category:အာဆီယံ နိုင်ငံတကာ အားကစားပြိုင်ပွဲများ။
ကလက်စတို သည် ဂျူပီတာဂြိုဟ်၏ ဂျန်နမိတ်ပြီးလျင် ဒုတိယအကြီးဆုံး ဂြိုဟ်ရံလဖြစ်သည်။
နေအဖွဲ့အစည်းတွင် စနေဂြိုဟ်၏ တိုက်တန်နှင့် ဂျန်နမိတ်ပြီးလျင် တတိယအကြီးမားဆုံး ဂြိုဟ်ရံလဖြစ်ပြီး ၁၆၁၀ ခုနှစ်တွင် ဂယ်လီလီယိုမှ ရှာဖွေတွေ့ရှိခဲ့သည်။
အချင်းအားဖြင့် ၄၈၂၁ ကီလိုမီတာရှိပြီး ကလက်စတိုသည် မာကျူရီဂြိုဟ်၏ ထုထည် ၉၉ ရာခိုင်နှုန်း ရှိသည်။
ဂျူပီတာမှ ၁၈၈၃၀၀၀ ကီလိုမီတာ ကွာဝေးပြီး ကလက်စတို၏ မျက်နှာပြင်တစ်ခြမ်းသည် ဂျူပီတာဘက်သို့ အမြဲတမ်း မျက်နှာမူလျက် လှည့်ပတ်နေသောကြောင့် ကလက်စတို၏ ကောင်းကင်တွင် ဂျူပီတာအား ပြောင်းလဲမှုမရှိဘဲ မြင်ရမည်ဖြစ်သည်။
ကလက်စတိုသည် အခြားသော အတွင်းပိုင်း ဂြိုဟ်ရံများထက်မူ ဂျူပီတာ၏ မဂ္ဂနက်တိုစဖီးယား သက်ရောက်မှုဒဏ်ကို ပိုမိုနည်းပါးစွာ ခံရသည်။
ကျောက်စိုင်နှင့် ရေခဲတို့ဖြင့် ကလက်စတိုအား ဖွဲ့စည်းထားပြီး မြေမျက်နှာပြင်တွင် ရေခဲလွှာဖြင့် ဖုံးလွှမ်းထားသည်။
ကလက်စတို၏ မျက်နှာပြင်သည် နေအဖွဲ့အစည်း၌ သက်တမ်းအရင့်ဆုံး ဖြစ်ပြီး ထိတိုက်ရာများဖြင့် ပြည့်နှက်လျက်ရှိသည်။
ကလက်စတို၌ ကာဗွန်ဒိုင်အောက်ဆိုဒ် ပါဝင်သော အင်မတန်ပါးလွှာသည် လေထုရှိပြီး မော်လီကျူလာ အောက်ဆီဂျင်လည်း တည်ရှိနိုင်သည်။
ကလက်ပဆို ( သည် စနေဂြိုဟ်၏ ဂြိုဟ်ရံလတစ်စင်းဖြစ်ပြီး ၁၉၈၀ ခုနှစ်တွင် ရှာဖွေတွေ့ရှိခဲ့သည်။
တရားဝင်အမည်ကိုမူ ၁၉၈၃ ခုနှစ်မှ မှည့်ခေါ်ခဲ့သည်။
ကလက်ပဆိုသည် ပုံစံမမှန်သော လတစ်စင်းဖြစ်ပြီး မျက်နှာပြင်မှာ ချောမွေ့သည်။
ပြခန်း ကိုးကား Category:စနေဂြိုဟ်၏ ဂြိုဟ်ရံလများ။
မာနယ်ပလော (; ) သည် မြန်မာနိုင်ငံ၊ ကရင်ပြည်နယ်တွင် တည်ရှိခဲ့သော ရွာတစ်ရွာ ဖြစ်သည်။
ယင်းကို ကရင်လူမျိုးများ အုပ်ချုပ်သော လွတ်လပ်သည့်ပြည်နယ် ကော့သူးလေ၏ မြို့တော်အဖြစ် အဆိုပြုခဲ့ကြသည်။
မာနယ်ပလောကို ၁၉၇၅ ခုနှစ်တွင် တည်ထောင်ခဲ့ပြီး ၁၉၉၂ ခုနှစ်တွင် အစိုးရစစ်တပ်၏ တိုက်စစ်ကြောင့် နေထိုင်သူများ မစွန့်ခွာမီက လူဦးရေ ၃,၀၀၀ ခန့် ရှိခဲ့သည်။
ကရင်ပြည်နယ်တွင် ရွာအဖြစ် ၁၉၇၅ တွင် တည်ထောင်ခဲ့သည်။
ကရင် အမျိုးသား အစည်းအရုံး (KNU)၊ မြန်မာနိုင်ငံလုံးဆိုင်ရာကျောင်းသားများဒီမိုကရက်တစ်တပ်ဦး (ABSDF)၊ လူ့ဘောင်သစ်ဒီမိုကရက်တစ်ပါတီ၊ အမျိုးသား ဒီမိုကရေစီ အင်အားစု၊ ပြည်ထောင်စု မြန်မာနိုင်ငံ အမျိုးသားညွန့်ပေါင်းအစိုးရ အပါအဝင် အတိုက်အခံအဖွဲ့အစည်းများ၏ ဌာနချုပ်သည် မာနယ်ပလောတွင် တည်ရှိခဲ့သည်။
မာနယ်ပလောကို တပ်မတော်နှင့် ဒီမိုကရက်တစ် တိုးတက်သော ဗုဒ္ဓဘာသာ ကရင်တပ်မတော် (ဒီကေဘီအေ) တပ်ဖွဲ့များက ၁၉၉၅ ခုနှစ် ဇန်နဝါရီ ၂၇ တွင် တိုက်ခိုက် သိမ်းပိုက်ခဲ့ပြီး နောက်ပိုင်းတွင် စွန့်ပစ်ခဲ့သည်။
၂၀၂၄ ခုနှစ် ဒီဇင်ဘာ ၁၆ ရက်နေ့တွင် မာနယ်ပလောဒေသက စစ်ကောင်စီရဲ့ ဗျူဟာစခန်းအဆင့် ပွိုင့် (၉၁၃) နို့ဒေးစခန်းကို KNLA ဦးဆောင်တဲ့ တော်လှန်ရေးတပ်ဖွဲ့တွေက ပြန်လည်သိမ်းပိုက်ခဲ့သည်။
စစ်ကောင်စီတပ်ဖွဲ့ဝင် အလောင်း ၁၀ လောင်းနဲ့ တပ်ရင်းမှူးအပါ အရှင် ၅ယောက် သိမ်းဆည်းရမိခဲ့သည်။
ပွိုင့် ၉၁၃ နို့ဒေးစခန်းကိုပါ သိမ်းပိုက်နိုင်ခဲ့တဲ့အတွက် မာနယ်ပလောနယ်မြေကို KNU က အလုံးစုံ ပြန်လည်ထိန်းချုပ်နိုင်ခဲ့သည်။
၂၀၀၁ အာဆီယံ မသန်စွမ်း အားကစားပြိုင်ပွဲသည် မလေးရှားနိုင်ငံ၊ ကွာလာလမ်ပူမြို့တွင် အောက်တိုဘာ ၂၆ ရက်မှ ၂၉ ရက်အထိ ကျင်းပသော ပထမအကြိမ် အာဆီယံ မသန်စွမ်း အားကစားပြိုင်ပွဲ ဖြစ်သည်။
မလေးရှားနိုင်ငံအနေဖြင့် ပထမဆုံး လက်ခံကျင်းပခြင်းဖြစ်ပြီး ၂၀၀၁ ကွာလာလမ်ပူဆီးဂိမ်းအပြီး တစ်လအကြာတွင် ကျင်းပခဲ့သည်။
မလေးရှားနိုင်ငံအနေဖြင့် အားကစားပွဲတော်၏ ပထမဆုံးအိမ်ရှင်နိုင်ငံ ဖြစ်လာသည်။
အားကစားနည်း ၂ မျိုးတွင် အားကစားသမား ၆၀၀ ခန့် ပါဝင်ယှဉ်ပြိုင်ကြသည်။
မလေးရှား၊ ထိုင်းနှင့် မြန်မာတို့မှ ပထမ၊ ဒုတိယနှင့် တတိယတို့ ရရှိခဲ့သည်။
လက်ခံကျင်းပခြင်း ၂၈ ဧပြီ ၂၀၀၁ ခုနှစ်တွင် ပထမအကြိမ် အာဆီယံမသန်စွမ်း အားကစားပြိုင်ပွဲကျင်းပရေးဦးစီးကော်မတီကို ဖွဲ့စည်းခဲ့သည်။
ကွင်းများ ၂၀၀၁ အာဆီယံမသန်စွမ်း အားကစားပြိုင်ပွဲကို နေရာ၂ နေရာတွင်ကျင်းပခဲ့သည်။
မြို့အားကစားကွင်းအားကစားနည်းများကွာလာလမ်ပူမြို့National Sports ComplexBukit Jalil National StadiumOpening ceremony and athleticsPutra Indoor StadiumClosing ceremonyNational Aquatic CentreSwimming ပြိုင်ပွဲအထိမ်းအမှတ်များ အထိမ်းအမှတ်တံဆိပ် ၂၀၀၁ အာဆီယံမသန်စွမ်း အားကစားပြိုင်ပွဲ၏ အထိမ်းအမှတ်တံဆိပ်မှာ ပန်းပွင့်ပုံဖြစ်ပြီး ထိုပန်းပွင့်ကို ပြိုင်ပွဲဝင် ၁၀ နိုင်ငံကို ကိုယ်စားပြုသော ပွင့်ဖက် ၁၀ ခုဖြင့် ပုံဖော်ထားသည်။
ထိုအရာမှာ အာဆီယံနိုင်ငံများ၏ ကတိကဝတ်၊ စည်းလုံးမှု၊ သဟဇာတဖြစ်မှုတို့အပြင် မသန်စွမ်းသူတို့၏ နေ့စဉ်ဘဝနှင့် အားကစားပိုင်းတို့တွင် သာတူညီမျှရှိမှုနှင့် အခွင့်အလမ်းများကို ရည်ညွှန်းထားသည်။
လာဘ်ကောင် လာဘ်ကောင်မှာ ယူဂျန်းဟုခေါ်သော သမင်ကြွက်(mousedeer) ဖြစ်သည်။
ထိုသတ္တဝါမှာ မလေးရှားနိုင်ငံတွင်ရှိပြီး ပီလမ်ဒက်(pelanduk) သို့ ကန်စီ(kancil)ဟု ခေါ်ကြသည်။
ထိုသတ္တဝါမှာ ရိုးရာပုံပြင်များတွင် ထင်ရှားသော ဇာတ်လိုက်ဖြစ်ပြီး အန္တရာယ်များမှ လွတ်မြောက်ရန် ဖြတ်ထိုးဉာဏ်ကောင်းခြင်း၊ လျင်မြန်ခြင်း တို့ဖြင့် လုပ်ဆောင်တတ်သည်။
၂၀၀၁ အာဆီယံမသန်စွမ်း အားကစားပြိုင်ပွဲအတွက် ရွေးချယ်ရခြင်းမှာ မသန်စွမ်းအားကစားသမား၏ စိတ်ဓာတ်ခွန်အားတို့ကို ကိုယ်စားပြုရန်ဖြစ်သည်။
ယူဂျန်းဟူသည့် အမည်မှာ မလေးရှားလူငယ်များကို အများစုခေါ်သောအမည် ဖြစ်သည်။
သီချင်း ၂၀၀၁ အာဆီယံမသန်စွမ်း အားကစားပြိုင်ပွဲအတွက် သီချင်းကို ဆီတီ နဟာလီဇာကဆိုခဲ့သည်။
ပွဲများနှင့်အားကစား ဖွင့်ပွဲ ဖွင့်ပွဲကို ဘူကစ်ဂျာလီရှိ ပူထရာအားကစားကွင်းတွင် ၂၆ အောက်တိုဘာ၊ ည ၈ နာရီအချိန်တွင် ကျင်းပခဲ့သည်။
Deputy Yang di-Pertuan Agong, Mizan Zainal Abidin မှ ပွဲတော်ကို ဖွင့်လှစ်ပေးခဲ့သည်။
ပိတ်ပွဲ ဖွင့်ပွဲကို ဘူကစ်ဂျာလီရှိ ပူထရာအားကစားကွင်းတွင် ၂၉ အောက်တိုဘာ၊ ည ၈ နာရီအချိန်တွင် ကျင်းပခဲ့သည်။
အမျိုးသားစည်းလုံးညီညွတ်ရေးနှင့်လူမှုဖွံ့ဖြိုးရေး ဝန်ကြီးမှ အားကစားပွဲတော်ကို ပိတ်သိမ်းခဲ့သည်။
ပါဝင်သောနိုင်ငံများ အားကစားနည်းများ ပြေးခုန်ပစ် ရေကူး ဆုတံဆိပ်ဇယား ၂၀၀၁ အာဆီယံမသန်စွမ်း အားကစားပြိုင်ပွဲတွင် ရွှေတံဆိပ် ၃၄၁ ခု၊ ငွေတံဆိပ်၂၄၇ ခု၊ ကြေးတံဆိပ် ၁၇၂ ခု စုစုပေါင်းဆုတံဆိပ် ၇၆၀ ခု ချီးမြှင့်နိုင်ခဲ့သည်။
Key အိမ်ရှင်နိုင်ငံ ၁ * ၁၄၃ ၁၃၆ ၉၂ ၃၇၁ ၂ ၁၁၉ ၆၅ ၂၀ ၂၀၄ ၃ ၃၆ ၁၈ ၁၇ ၇၁ ၄ ၁၆ ၉ ၁၂ ၃၇ ၅ ၁၁ ၅ ၆ ၂၂ ၆ ၆ ၅ ၇ ၁၈ ၇ ၅ ၆ ၁၀ ၂၁ ၈ ၄ ၂ ၇ ၁၃ ၉ ၁ ၁ ၁ ၃ ၁၀ ၀ ၀ ၀ ၀Total (10 NPCs) ၃၄၁ ၂၄၇ ၁၇၂ ၇၆၀ ကိုးကား Category:အာဆီယံ မသန်စွမ်း အားကစားပြိုင်ပွဲများ။
နိသီဒနသန္တတသိက္ခာပုဒ် သည် မြတ်စွာဘုရား၏ သာသနာတော်တွင် ရဟန်းတော်များ လိုက်နာစောင့်ထိန်းရန် ပညတ်တော်မူခဲ့သည့် နိဿဂ္ဂိပါစိတ်အာပတ်တစ်ခု ဖြစ်၏။
မြတ်စွာဘုရားသည် သုံးလပတ်လုံး တစ်ပါးတည်း ကိန်းအောင်းနေလိုသဖြင့် ဆွမ်းပို့သော ရဟန်းတစ်ပါးကို ထား၍ အခြားရဟန်းများ မချဉ်းကပ်ရန် မိန့်တော်မူ၏။
ထိုအခါ သာဝတ္ထိနေ ရဟန်းတို့သည် “မြတ်စွာဘုရားရှင်သည် ထိုသို့ မိန့်တော်မူ၏၊ မြတ်စွာဘုရားရှင်ထံသို့ မချဉ်းကပ်ရ၊ ချဉ်းကပ်သော ရဟန်းသည် ပါစိတ်ဒေသနာ ကြားရမည်” ဟု ကတိကဝတ်ပြု၏။
ထိုအချိန်တွင် ဝင်္ဂန္တ၏ သား အသျှင်ဥပသေနသည် ပရိသတ်နှင့် မြတ်စွာဘုရားထံသို့ ချဉ်းကပ်၏။
ထို့နောက် မြတ်စွာဘုရားနှင့် ဝမ်းမြောက်စွာ နှုတ်ဆက်စကား ပြောဆိုကြ၏။
ထိုနောက် မြတ်စွာဘုရားသည် “သင်သည် သာဝတ္ထိမြို့၌ နေသော သံဃာ၏ ကတိကဝတ်ကို သိပါသလား” ဟု မေး၏။
ထိုအခါ အသျှင်ဥပသေနသည် “မသိပါ” ဟု ဖြေကြား၏။
မြတ်စွာဘုရားသည် သာဝတ္ထိရှိ ရဟန်းတို့၏ ကတိကဝတ်ကို ပြောပြ၏။
ထိုအခါ အသျှင်ဥပသေနက “မြတ်စွာဘုရား သာဝတ္ထိရှိ ရဟန်းတို့သည် မိမိပြသော ကတိကဝတ်ဖြင့် ထင်ရှားပါလိမ့်မည်။
အကျွန်ုပ်တို့သည် မပညတ်အပ်သေးသည်ကို မပညတ်ကြပါ၊ ပညတ်ပြီးကိုလည်း မချိုးဖျက်ကြပါ၊ ပညတ်တော်မူအပ်တိုင်းကုန်သော သိက္ခာပုဒ်တို့ကိုလည်း ကောင်းစွာ ဆောက်တည်၍ ကျင့်ကြသည်” ဟု လျှောက်ထား၏။
ထိုအခါ မြတ်စွာဘုရားသည် “တောကျောင်းနေရဟန်း၊ ပိဏ္ဍပါတ်ဓူတင်ဆောင်ရဟန်း၊ ပံ့သကူဆောင် ရဟန်းတို့သည် အလိုရှိတိုင်း ငါ့ကိုဖူးမြော်ရန် ချဉ်းကပ်ကြပါစေ” ဟု ပြောကာ ခွင့်ပြုတော်မူ၏။
ထို့နောက် အသျှင်ဥပသေနသည် မြတ်စွာဘုရားအား အရိုအသေပြုကာ ထွက်ခွာလာ၏။
ထိုအခါ သာဝတ္ထိရှိ ရဟန်းတို့သည် အသျှင်ဥပသေကို ပါစိတ်ဒေသနာ ကြားစေရန် တံခါးမုဒ်ပြင်ပ၌ စောင့်နေ၏။
ထိုအခါ အသျှင်ဥပသေနသည် မြတ်စွာဘုရားသည် တောကျောင်းနေရဟန်း၊ ပိဏ္ဍပါတ်ဓူတင်ဆောင်ရဟန်း၊ ပံ့သကူဆောင် ရဟန်းတို့ကို ဖူးမြော်ခွင့်ပြုကြောင်း ပြော၏။
ထိုအခါ ရဟန်းတို့သည် မြတ်စွာဘုရားကို ဖူးမြော်လိုသည့်အတွက် အခင်းတို့ကို စွန့်ကာ အာရညကင်ဓူတင်၊ ပိဏ္ဍပါတ်ဓူတင်၊ ပံ့သကူဓူတင်တို့ကို ဆောက်တည်ကုန်၏။
မြတ်စွာဘုရားသည် ကျောင်းစဉ်ဒေသစာရီလှည့်လည်သောအခါ စွန့်ထားသော အခင်းတို့ကို မြင်တော်မူ၏။
“စွန့်ထားသော အခင်းတို့သည် မည်သူ၏ အခင်းတို့နည်း” ဟု မေးရာ ရဟန်းတို့သည် အကြောင်းစုံ ပြောပြ၏။
ထိုအခါ မြတ်စွာဘုရားသည် ထိုကိစ္စနှင့် ပတ်သက်၍ အောက်ပါသိက္ခာပုဒ်ကို ပညတ်တော်မူ၏။
သိက္ခာပုဒ် နိသီဒိုင် အခင်းကို ပြုလုပ်စေလိုသော ရဟန်းသည် အခင်းဟောင်း၏ ထက်ဝန်းကျင်မှ မြတ်စွာဘုရား အထွာတော် ပမာဏမျှလောက် အဆင်းပျက်အောင် ပြုခြင်းငှါ ယူရမည်။
ရဟန်းသည် အခင်းဟောင်း၏ ထက်ဝန်းကျင်မှ မြတ်စွာဘုရား အထွာတော် ပမာဏမျှလောက်ကို မယူဘဲ နိသီဒိုင်အခင်းသစ်ကို ပြုစေငြားအံ့၊ (ထိုရဟန်းအား) နိဿဂ္ဂိပါစိတ်အာပတ် သင့်၏” ဟု မိန့်တော်မူ၏။
ဧဠကလောမသိက္ခာပုဒ် သည် မြတ်စွာဘုရား၏ သာသနာတော်တွင် ရဟန်းတော်များ လိုက်နာစောင့်ထိန်းရန် ပညတ်တော်မူခဲ့သည့် နိဿဂ္ဂိပါစိတ်အာပတ်တစ်ခု ဖြစ်၏။
ရဟန်းတစ်ပါးသည် ကောသလဖနပုဒ်သာဝတ္ထိမြို့သို့ သွားစဉ် လမ်းခရီးတွင် သိုးမွေးတို့ ရရှိ ဖြစ်ပေါ်၏။
ထိုနောက် ရဟန်းသည် သိုးမွေးတို့ကို ဧကသီဖြင့် အထုပ်ဖွဲ့ကာ ယူသွား၏။
ထိုသို့ ယူသည်ကို လူတို့သည် မြင်၏။
လူတို့သည် ထိုရဟန်းအား “အဘယ်လောက်သော အဖိုးဖြင့် ဝယ်ပါသနည်း၊ အဘယ်မျှလောက်သော အမြတ်ကို ရပါသနည်း” ဟု လှောင်ပြောင်ကြ၏။
ထိုရဟန်းသည် လှောင်ပြောင်ခံရသဖြင့် မျက်နှာမလှဖြစ်လေ၏။
ထိုရဟန်းသည် သာဝတ္ထိမြို့သို့ သွား၍ သိုးမွေးတို့ကို ရပ်လျက်ပင် ပစ်ချ၏။
ထိုအခါ ရဟန်းတို့သည် “အဘယ်ကြောင့် သိုးမွေးတို့ကို ရပ်လျက်ပင် ပစ်ချသနည်း” ဟု မေး၏။
ထိုအခါ ရဟန်းသည် ဖြစ်ကြောင်းကုန်စင် ပြောပြကာ “ဤသိုးမွေးတို့ကြောင့်ပင် ငါ့အား လူတို့သည် လှောင်ပြောင်သည် မဟုတ်လော” ဟု ဆို၏။
ထိုအခါ ရဟန်းတို့သည် “အဘယ်မျှ ဝေးသော အရပ်မှ ယူခဲ့ပါသနည်း” ဟု မေးရာ “သုံးယူဇနာထက် လွန်ခဲ့သည်” ဟု ဆို၏။
ထိုအခါ အလိုနည်းသော ရဟန်းတို့သည် အဘယ်အတွက်ကြောင့် “သုံးယူဇနာထက်အလွန် သိုးမွေးတို့ကို ယူခဲ့သနည်း” ဟု ကဲ့ရဲ့ကုန်၏။
ထို့နောက် မြတ်စွာဘုရားသည် “သိုးမွေးတို့ကို သုံးယူဇနာထက်အလွန် ယူဆောင်ခဲ့သည်မှာ ဟုတ်ပါသလား” ဟု မေး၏။
ရဟန်းလည်း “ဟုတ်မှန်ကြောင်း” ဖြေ၏။
သိက္ခာပုဒ် “ရှည်သော ခရီးသို့ သွားသော ရဟန်းအား သိုးမွေးတို့သည် ဖြစ်ပေါ်ငြားအံ့၊ အလိုရှိသော ရဟန်းသည် ခံယူရာသည်၊ ခံယူပြီးနောက် ဆောင်ယူမည့်သူ မရှိခဲ့သော် သုံးယူဇနာတိုင်တိုင် မိမိလက်ဖြင့် ဆောင်ယူနိုင်သည်။
အကယ်၍ ထိုသုံးယူဇနာထက်အလွန် ဆောင်ယူငြားအံ့၊ ဆောင်ယူမည့်သူ မရှိသော်လည်း (ထိုရဟန်းအား) နိဿဂ္ဂိပါစိတ်အာပတ် သင့်၏” ဟု မိန့်တော်မူ၏။
၂၀၀၃ အာဆီယံ မသန်စွမ်း အားကစားပြိုင်ပွဲသည် ဗီယက်နမ်နိုင်ငံ၊ ဟနွိုင်းမြို့တွင် ဒီဇင်ဘာလ ၂၁ ရက်မှ ၂၇ ရက်နေ့အထိ ကျင်းပသော ဒုတိယအကြိမ် အာဆီယံမသန်စွမ်း အားကစားပြိုင်ပွဲ ဖြစ်သည်။
ဗီယက်နမ်နိုင်ငံအနေဖြင့် ပထမဆုံး လက်ခံကျင်းပခြင်းဖြစ်ပြီး ၂၀၀၃ ဟနွိုင်းဆီးဂိမ်းအပြီး ၈ ရက်အကြာတွင် ကျင်းပခဲ့သည်။
မလေးရှားပြီးနောက် ဒုတိယမြောက် အိမ်ရှင်နိုင်ငံ ဖြစ်လာသည်။
တီမောနိုင်ငံပါ ပါဝင်လာပြီး အရှေ့တောင်အာရှနိုင်ငံ ၁၁ နိုင်ငံမှ အားကစားသမားပေါင်း ၇၄၀ မှ အားကစားနည်း ၅ မျိုးတွင် ပါဝင်ယှဉ်ပြိုင်ကြသည်။
ထိုင်း၊ ဗီယက်နမ်နှင့် မလေးရှားတို့မှ ပထမ၊ ဒုတိယနှင့် တတိယ ရရှိခဲ့သည်။
လက်ခံကျင်းပခြင်း ဒုတိယအကြိမ် အာဆီယံမသန်စွမ်း အားကစားပြိုင်ပွဲကျင်းပရေးဦးစီးကော်မတီကို ဖွဲ့စည်းခဲ့သည်။
ကွင်းများ ၂၀၀၃ အာဆီယံမသန်စွမ်း အားကစားပြိုင်ပွဲကို နေရာ ၅ နေရာ၌ ကျင်းပခဲ့သည်။
မြို့အားကစားကွင်းအားကစားနည်းများဟနွိုင်းမြို့National Sports ComplexMỹ Đình National Stadiumဖွင့်ပွဲ၊ ပြေးခုန်ပစ်Mỹ Đình Aquatics CentreရေကူးOtherHanoi Sports Palaceကြက်တောင်ရိုက်၊ ပိတ်ပွဲCau Giay District Gymnasiumစားပွဲတင် တင်းနစ်Trinh Hoai Duc Gymnasiumအလေးမ ပြိုင်ပွဲအထိမ်းအမှတ်များ အထိမ်းအမှတ်တံဆိပ် ၂၀၀၃ အာဆီယံမသန်စွမ်း အားကစားပြိုင်ပွဲ၏ အမှတ်တံဆိပ်မှာ ဝှီးချဲနှင့် အားကစားသမားမှာ လက် ၂ ဘက်ကို 'V' ပုံစံ မြှောက်ထားသည်။
ဤသည်မှာ Vietnam နှင့် Victory ကို ကိုယ်စားပြုသည်။
ထိပ်တွင် ဟနွိုင်းရှိ သမိုင်းဝင်နေရာ Khue Van Cac ကို ကွင်း ၁၁ ကွင်းက ဝန်းရံထားသည်။
ကွင်း ၁၁ ကွင်းမှာ အရှေ့တောင်အာရှနိုင်ငံ ၁၁နိုင်ငံမှ အားကစားသမားများ၏ စည်းလုံးမှု၊ ပူးပေါင်းဆောင်ရွက်မှု၊ ရင်းနှီးချစ်ကြည်မှုတို့ကို ကိုယ်စားပြုသည်။
Khue Van Cac မှာ အိမ်ရှင် ဗီယက်နမ်ကို ကိုယ်စားပြုသည်။
အပြာရောင်မှာ စည်းလုံးခြင်းကို ကိုယ်စားပြုပြီး ကွင်း ၁၁ ကွင်းရှိ ဟင်္သပဒါးရောင်မှာ ရဲစွမ်းသတ္တိကို ကိုယ်စားပြုသည်။
လာဘ်ကောင် ၂၀၀၃ အာဆီယံမသန်စွမ်း အားကစားပြိုင်ပွဲ၏ လာဘ်ကောင်မှာ ရွှေဆိတ် ဖြစ်သည်။
ဤလာဘ်ကောင်ကို ရွေးချယ်ရခြင်းမှာ ၂၀၀၃ ခုနှစ်သည် လူနာပြက္ခဒိန်များအရ ဆိတ်နှစ်ဖြစ်သည်။
ဗီယက်နမ်စာပေများအရ ဆိတ်သည် ရင်းနှီးဖော်ရွေပြီး လူတို့၏နေ့စဉ်ဘဝကို ကူညီပေးသည်။
အခက်အခဲများကြုံရတိုင်း ပျော်ရွှင်ခြင်း၊ အောင်နိုင်ခြင်းပုံရိပ်များ ပြကြသည်။
ဤလာဘ်ကောင်တွင် ရွှေဆိတ်မှာ အားကစားဝတ်စုံဝတ်ထားပြီး လက်တစ်ဖက်မှာ ခါးထောက်ကာ လက်တစ်ဖက်မှာ V ပုံစံ လက် ၂ ချောင်း ထောင်ထားသည်။
သီချင်း ၂၀၀၃ အာဆီယံမသန်စွမ်း အားကစားပြိုင်ပွဲ၏သီချင်းမှာ "ဟနွိုင်းမသန်စွမ်း အားကစားပြိုင်ပွဲမှကြိုဆိုပါတယ်" ဖြစ်သည်။
ပွဲများနှင့်အားကစား ဖွင့်ပွဲ ၂၀၀၃ အာဆီယံမသန်စွမ်း အားကစားပြိုင်ပွဲ၏ ဖွင့်ပွဲကို ၂၁ ဒီဇင်ဘာ၊ ညနေ ၇ နာရီတွင် မိုင်ဒင်းအမျိုးသားအားကစားကွင်းတွင် ကျင်းပခဲ့သည်။
ပိတ်ပွဲ ၂၀၀၃ အာဆီယံမသန်စွမ်း အားကစားပြိုင်ပွဲ၏ ဖွင့်ပွဲကို ၂၇ ဒီဇင်ဘာ၊ ညနေ ၇ နာရီတွင် ဟနွိုင်းအားကစားနန်းတော်တွင် ကျင်းပခဲ့သည်။
ထို့နောက် ၂၀၀၅ ခုနှစ်မနီလာပွဲတော်ကို လက်ခံကျင်းပမည့် ဖိလစ်ပိုင်နိုင်ငံကို အားကစားရေးရာများ လွှဲပြောင်းပေးအပ်ခဲ့သည်။
ပါဝင်သောနိုင်ငံများ အားကစားနည်းများ အားကစားနည်းပေါင်း၅မျိုးကျင်းပခဲ့သည်။
ပြေးခုန်ပစ် ကြက်တောင် အလေးမ ရေကူး စားပွဲတင် တင်းနစ် ဆုတံဆိပ်ဇယား ၂၀၀၃ အာဆီယံမသန်စွမ်း အားကစားပြိုင်ပွဲတွင် ရွှေတံဆိပ် ၂၈၇ ခု၊ ငွေတံဆိပ် ၂၄၅ ခု၊ ကြေးတံဆိပ် ၂၂၈ ခု၊ စုစုပေါင်းဆုတံဆိပ် ၇၆၀ ခု ချီးမြှင့်နိုင်ခဲ့သည်။
Key အိမ်ရှင်နိုင်ငံ ၁ ၁၀၁ ၆၁ ၃၁ ၁၉၃၂ * ၈၁ ၈၀ ၈၆ ၂၄၇၃ ၅၄ ၄၀ ၄၆ ၁၄၀၄ ၂၄ ၁၂ ၁၂ ၄၈၅ ၁၀ ၁၁ ၁၈ ၃၉၆ ၁၀ ၈ ၁ ၁၉၇ ၄ ၁၀ ၅ ၁၉၈ ၂ ၁၅ ၂၄ ၄၁၉ ၁ ၅ ၃ ၉၁၀ ၀ ၃ ၁ ၄၁၁ ၀ ၀ ၁ ၁Total (11 NPCs) ၂၈၇ ၂၄၅ ၂၂၈ ၇၆၀ ဆက်စပ်ကြည့်ရှုရန် ၂၀၀၃ အရှေ့တောင်အာရှ အားကစားပြိုင်ပွဲ ကိုးကား Category:အာဆီယံ မသန်စွမ်း အားကစားပြိုင်ပွဲများ။
ပယ်သူငယ်စား ရှင်မြတ်ခေါင်သည် သက္ကရာဇ် ၉၁၂ ခုနှစ်တွင် နန်းတက်တော်မူသော ဟံသာဝတီ ဆင်ဖြူများရှင် မင်းတရားကြီး လက်ထက်တွင် ထင်ရှားကျော်ကြားသော စာဆိုတော် တစ်ဦးဖြစ်သည်။
ပြည်-နဝဒေးကြီးနှင့် ခေတ်ပြိုင်စာဆိုတော် ဖြစ်သည်။
သက္ကရာဇ် ၉၃၆ ခုနှစ်တွင် သခင်ကြီးဧချင်း ကို ရေးသားဖွဲ့ဆိုခဲ့သည်။
ဆင်ဖြူများရှင် မင်းတရားကြီး၏ မြေးမ ဖြစ်သူ "သခင်ကြီး" အကြောင်း ရေးစပ်ထားသော ဧချင်း ဖြစ်သည်။
သခင်ကြီး၏ ဖခမည်းတော်မှာ စစ်ကိုင်းမင်းကြီး ဥတ္တမရာဇ် ဖြစ်ပြီး စစ်ကိုင်းမင်းကြီး ဥတ္တမရာဇ်မှာ ဆင်ဖြူများရှင် မင်းတရားကြီး၏ သားတော်တစ်ပါး ဖြစ်သည်။
ဗိုလ်မှူးဘသောင်း၊ စာဆိုတော်များ အတ္ထုပ္ပတ္တိ၊ ၂၀၀၃ ခု၊ နှာ-၉၈ ကျမ်းကိုး Category:မြန်မာ အမျိုးသမီး စာဆိုတော်များ။
၂၀၀၅ အာဆီယံ မသန်စွမ်း အားကစားပြိုင်ပွဲသည် ဖိလစ်ပိုင်နိုင်ငံ၊ မနီလာမြို့တွင် ဒီဇင်ဘာ ၁၄ ရက်မှ ၂၀ ရက်အထိ ကျင်းပသော တတိယအကြိမ် အာဆီယံမသန်စွမ်း အားကစားပြိုင်ပွဲ ဖြစ်သည်။
ဖိလစ်ပိုင်နိုင်ငံအနေဖြင့် ပထမဆုံးအကြိမ် လက်ခံကျင်းပခြင်းဖြစ်ပြီး ၂၀၀၅ မနီလာဆီးဂိမ်းအပြီး ကိုးရက်အကြာတွင် ကျင်းပခြင်းဖြစ်သည်။
မ​လေးရှားနှင့်ဗီယက်နမ်နိုင်ငံတို့အပြီး တတိယ​မြောက်အိမ်ရှင်နိုင်ငံဖြစ်လာသည်။
အရှေ့တောင်အာရှနိုင်ငံ ၁၁ နိုင်ငံမှ အားကစားသမားပေါင်း ၁၀၀၀ ခန့်က အားကစားနည်း ၁၀ မျိုးတွင် ဝင်ရောက်ယှဉ်ပြိုင်ခဲ့သည်။
ထိုင်း၊ ဗီယက်နမ်နှင့် မလေးရှားတို့မှ ပထမ၊ ဒုတိယနှင့် တတိယရရှိခဲ့သည်။
လက်ခံကျင်းပခြင်း တတိယအကြိမ် အာဆီယံမသန်စွမ်း အားကစားပြိုင်ပွဲကျင်းပရေး ဦးစီးကော်မတီကို ဖွဲ့စည်းခဲ့သည်။
ကွင်းများ ၂၀၀၅ အာဆီယံမသန်စွမ်း အားကစားပြိုင်ပွဲကို နေရာ ၁၁ နေရာတွင် ကျင်းပခဲ့သည်။
CityCompetition VenueSportsManilaRizal Memorial Sports ComplexRizal Memorial ColiseumJudoRizal Memorial StadiumOpening and closing ceremony, AthleticsRizal Memorial Swimming PoolSwimmingRizal Memorial Tennis CourtWheelchair TennisOtherEmilio Aguinaldo College GymnasiumPowerlifting, Wheelchair BasketballGSIS HallChessNinoy Aquino GymTable tennisPSC Badminton HallBadmintonSan Andres GymGoalballBaywalk, Roxas Blvd, Manila Yacht ClubSailing demo ပြိုင်ပွဲအထိမ်းအမှတ်များ အထိမ်းအမှတ်တံဆိပ် ၂၀၀၅ အာဆီယံမသန်စွမ်း အားကစားပြိုင်ပွဲ၏ အထိမ်းအမှတ်တံဆိပ်မှာ ကြယ်များရရှိသော အားကစားသမားပုံဖြစ်သည်။
ဤတံဆိပ်မှာ ပြီးခဲ့သည့် ၁၉၉၂ နွေရာသီအိုလံပစ်ပြိုင်ပွဲ၏တံဆိပ်နှင့် ဆင်တူသည်။
အရောင် ၄ ရောင်မှာ ဖိလစ်ပိုင်နိုင်ငံတော်အလံ၏ အရောင်များဖြစ်သည်။
ကြယ်၃ပွင့်မှာ ဖိလစ်ပိုင်နိုင်ငံ၏ အဓိကအပိုင်းကြီး ၃ ခုနှင့် ပြိုင်ပွဲ၏ ရည်ရွယ်ချက် ၃ ခုကို ကိုယ်စားပြုသည်။
မြှောက်ထားသော လက်မောင်းမှာ ဒေသတွင်းညီတူမှုနှင့် ညီညွတ်မှုတို့ကိုပြသည်။
လာဘ်ကောင် ၂၀၀၅ အာဆီယံမသန်စွမ်း အားကစားပြိုင်ပွဲ၏ လာဘ်ကောင်မှာ ဘူဘွိုင်းဆိုသော ဝေလငါးမန်းဖြစ်သည်။
ဝေလငါးမန်းများမှာ ကမ္ဘာပေါ်တွင် အကြီးဆုံးငါးဖြစ်ပြီး ဆော်ဆိုဂုန်ဒေသ၏ အရှေ့ဘက် ကမ်းခြေတွင် တွေ့နိုင်သည်။
သီချင်း ၂၀၀၅ အာဆီယံမသန်စွမ်း အားကစားပြိုင်ပွဲ၏ သီချင်းမှာ အိပ်မက်၏စွမ်းအားများ ဖြစ်သည်။
ပွဲများနှင့်အားကစား ဖွင့်ပွဲ ၂၀၀၅ အာဆီယံမသန်စွမ်း အားကစားပြိုင်ပွဲ၏ ဖွင့်ပွဲကို ဒီဇင်ဘာ ၁၄ ရက် ည ၈ နာရီတွင် ရီဇယ်အားကစားကွင်းတွင် ပြုလုပ်ခဲ့သည်။
အားကစားပွဲတော်ကို မနီလာမြို့တော်ဝန် လီတို မှ ဖွင့်လှစ်ပေးခဲ့သည်။
ပိတ်ပွဲ ၂၀၀၅ အာဆီယံမသန်စွမ်း အားကစားပြိုင်ပွဲ၏ ပိတ်ပွဲကို ဒီဇင်ဘာ ၂၀ ရက် ည ၈ နာရီတွင် ရီဇယ်အားကစားကွင်းတွင် ကျင်းပခဲ့သည်။
ထို့နောက် ၂၀၀၈ နခွန်ရက်ချာစီမာပွဲတော်ကို လက်ခံကျင်းပမည့် ထိုင်းနိုင်ငံကို အားကစားဆိုင်ရာများ လွှဲပြောင်းပေးခဲ့သည်။
ပါဝင်သောနိုင်ငံများ အားကစားနည်းများ ၂၀၀၅ အာဆီယံမသန်စွမ်း အားကစားပြိုင်ပွဲတွင် အဓိကအားကစားနည်း ၁၀ မျိုးကို ကျင်းပခဲ့သည်။
ပြေးခုန်ပစ် ကြက်တောင် စစ်တုရင် မျက်မမြင်ဘောလုံး ဂျူဒို အလေးမ ရေကူး စားပွဲတင်တင်းနစ် ဝှီးချဲ ဘတ်စကတ်ဘော ဝှီးချဲ တင်းနစ် သရုပ်ပြအားကစားနည်း အဓိက အားကစားနည်း ၁၀ ခုနှင့်အတူ သရုပ်ပြအားကစားနည်း ၄ မျိုးကျင်းပခဲ့သည်။
ဘိုစီယာ ဝှီးချဲဓားခုတ် ရွက်လှေ ဘိုလင်း(၁၀ခု) ဆုတံဆိပ်ဇယား ၂၀၀၅ အာဆီယံမသန်စွမ်း အားကစားပြိုင်ပွဲတွင် ရွှေတံဆိပ် ၃၉၄ ခု၊ ငွေတံဆိပ် ၂၃၆ ခု၊ ကြေးတံဆိပ် ၁၅၄ ခု၊ စုစုပေါင်း ဆုတံဆိပ် ၇၈၄ ခု ချီးမြှင့်နိုင်ခဲ့သည်။
Key အိမ်ရှင်နိုင်ငံ ၁ ၁၃၉၆၄ ၂၈ ၂၃၁၂ ၈၀ ၃၆ ၂၂ ၁၃၈၃ ၇၅ ၄၀ ၂၆၁၄၁၄ ၃၀ ၂၆ ၂၀ ၇၆၅ ၂၉ ၁၂ ၄ ၄၅၆ * ၁၉ ၃၉ ၃၇ ၉၅၇ ၁၅ ၉ ၉ ၃၃၈ ၇ ၅ ၅ ၁၇၉ ၀ ၃ ၂ ၅၁၀ ၀ ၂ ၁ ၃၁၁ ၀ ၀ ၀ ၀Total (11 NPCs) ၃၉၄ ၂၃၆ ၁၅၄ ၇၈၄ ဆက်စပ်ကြည့်ရှုရန် ၂၀၀၅ အရှေ့တောင်အာရှ အားကစားပြိုင်ပွဲ ကိုးကား Category:အာဆီယံ မသန်စွမ်း အားကစားပြိုင်ပွဲများ။
ဧဠကလောမဓောဝါပနသိက္ခာပုဒ် သည် မြတ်စွာဘုရား၏ သာသနာတော်တွင် ရဟန်းတော်များ လိုက်နာစောင့်ထိန်းရန် ပညတ်တော်မူခဲ့သည့် နိဿဂ္ဂိပါစိတ်အာပတ်တစ်ခု ဖြစ်၏။
သမိုင်း မြတ်စွာဘုရားသည် သက္ကတတိုင်း၊ ကပိလဝတ်မြို့၊ နိဂြောဓာရုံကျောင်း၌ သီတင်းသုံးနေ၏။
ထိုအခါ ဆဗ္ဗဂ္ဂီရဟန်းတို့သည် ဘိက္ခုနီမ(ရဟန်းမိန်းမ) တို့အား သိုးမွေးတို့ကို လျှော်ဖွပ်စေ၏၊ ဆိုးစေ၏၊ ဖြေရှင်းစေ၏။
ထိုသို့ ပြုလုပ်ပေးနေရသဖြင့် ဘိက္ခုနီမတို့သည် သိက္ခာပုဒ်တို့ကို မေးမြန်းဆွေးနွေးခြင်း၊ အဓိသီလ အဓိစိတ္တ အဓိပညာလုပ်ငန်းတို့ကို မလုပ်နိုင်ဘဲ ပစ်ထားကြရ၏။
တစ်နေ့သောအခါ ဂေါတမီသည် မြတ်စွာဘုရားထံ ချဉ်းကပ်၍ ရပ်နေ၏။
ထိုအခါ မြတ်စွာဘုရားသည် “ဘိက္ခုနီမတို့သည် မမေ့မလျော့ ပြင်းစွာအားထုတ်လျက် တည်ကြည်သောစိတ် ရှိကြသည် ဖြစ်၍ နေကြကုန်၏လော” ဟု မေး၏။
ထိုအခါ ဂေါတမီသည် “ဘိက္ခုနီမတို့သည် မမေ့လျော့ခြင်း သတိရှိခြင်း မရှိပါ။
ဆဗ္ဗဂ္ဂီရဟန်းတို့၏ ကိစ္စကို ပြုရသည့်အတွက် ဖြစ်သည်” ဟု ဖြေကြား၏။
ထို့နောက် ဂေါတမီသည် ပြန်သွားလေ၏။
ထို့နောက် ဆဗ္ဗဂ္ဂီရဟန်းတို့အား “သင်တို့သည် ဘိက္ခုနီမတို့အား သိုးမွေးကို ဖွပ်၊ ဆိုး၊ လျှော်၊ ဖြေရှင်း စေကြသည်မှာ မှန်ပါသလား” ဟုမေး၏။
ဆဗ္ဗဂ္ဂီရဟန်းတို့လည်း “ဟုတ်မှန်ကြောင်း” ဝန်ခံ၏။
ထိုအခါ မြတ်စွာဘုရားသည် “ဆွေးမျိုးတော်စပ်ကြပါသလား” ဟု မေးမြန်း၏။
“မြတ်စွာဘုရား မတော်စပ်ပါ” ဟု ရဟန်းတို့သည် ဖြေကြား၏။
သိက္ခာပုဒ် “အကြင်ရဟန်းသည် ဆွေမျိုးမတော်စပ်သော ဘိက္ခုနီမအား သိုးမွေးတို့ကို ဖွပ်လည်း ဖွပ်စေငြားအံ့၊ ဆိုးလည်း ဆိုးစေငြားအံ့၊ ဖြေလည်း ဖြေရှင်းစေငြားအံ့။
(ထိုရဟန်းအား) နိဿဂ္ဂိပါစိတ်အာပတ် သင့်၏” ဟု မိန့်တော်မူ၏။
ရူပိယသိက္ခာပုဒ် သည် မြတ်စွာဘုရား၏ သာသနာတော်တွင် ရဟန်းတော်များ လိုက်နာစောင့်ထိန်းရန် ပညတ်တော်မူခဲ့သည့် နိဿဂ္ဂိပါစိတ်အာပတ်တစ်ခု ဖြစ်၏။
သမိုင်း မြတ်စွာဘုရားသည် ရာဇဂြိုဟ်မြို့၊ ဝေဠုဝန်ကျောင်းတော်တွင် သီတင်းသုံးနေတော်မူ၏။
အသျှင်ဥပနန္ဒသည် အမျိုးတစ်မျိုး၏ အိမ်သို့ ကပ်သော အမြဲဆွမ်းဝတ်ရှီသော ရဟန်းဖြစ်၏။
ထိုအမျိုးတို့သည် ခဲဖွယ်၊ ဘောဇဉ် တို့မှ အသျှင်ဥပနန္ဒအတွက် အဖို့ ‘အစု’ ကို ထားရ၏။
တစ်ခုသောညတွင် ထိုအမျိုးတို့အိမ်၌ ‘စမဲဟင်းလျာ’ ဖြစ်ပေါ်၍ အသျှင်ဥပနန္ဒအဖို့ ဖယ်ထား၏။
ထိုအမျိုး၏ ကလေးငယ်သည် နံနက်စောစောထ၍ စမဲဟင်းလျာကို တောင်းကာ ငို၏။
ထိုအခါ ယောက်ျားဖြစ်သူသည် အသျှင်ဥပနန္ဒအတွက် ဖယ်ထားသည့် ဟင်းလျာကို ကလေးအား ပေးပြီး အသျှင်ဥပနန္ဒအတွက်မူ ဟင်းလျာကို ဝယ်၍ လှူမည်ဟု ဆိုကာ ကလေးအား ကျွေးလိုက်၏။
နံနက်အချိန်ရောက်လတ်သော် အသျှင်ဥပနန္ဒသည် သပိတ်ကို ဆောင်ယူကာ ထိုအမျိုးအိမ်သို့ ကြွ၏။
ထို့အခါ ယောက်ျားသည် အသျှင်ဥပနန္ဒအား ဟင်းလျာကို ကလေးအား ကျွေးလိုက်ရသည့် ဖြစ်ကြောင်းအစုံအလင်ကို ပြောပြ၏။
ထို့နောက် ယောက်ျားသည် “အသျှင်ဘုရား အသပြာဖြင့် အဘယ်ကို ဆောင်လာရပါမည်နည်း” ဟု လျှောက်၏။
ထိုအခါ အသျှင်ဥပနန္ဒသည် “ဒါယကာ အသပြာကို ငါ့အား စွန့်လှူပြီး ဖြစ်ပါသလား” ဟု မေး၏။
ထိုအခါ ဒါယကာသည် “စွန့်လှူပြီး ဖြစ်သည်” ဟု ဖြေ၏။
ထိုအခါ အသျှင်ဥပနန္ဒသည် “ဒါယကာ ငါ့အား ထိုအသပြာကိုပင် ပေးပါ” ဟု ဆို၏။
ဒါယကာလည်း အသပြာကို ပေးလှူလိုက်၏။
ထို့နောက် ထိုဒါယကာ ယောက်ျားသည် “ငါတို့သည် ရွှေငွေကို ခံယူသကဲ့သို့ ရဟန်းတို့သည် ရွှေငွေကို ခံယူကြကုန်၏” ဟု ဆိုလျက် ကဲ့ရဲ့ပြစ်တင်၏။
ထိုအခါ မြတ်စွာဘုရားသည် အသျှင်ဥပနန္ဒအား “ရွှေငွေကို ခံယူသည် ဆိုသည်မှာ မှန်ပါသလား” ဟု မေး၏။
အသျှင်ဥပနန္ဒလည်း “ဟုတ်မှန်ကြောင်း” ဖြေ၏။
သိက္ခာပုဒ် အကြင်ရဟန်းသည် ရွှေ၊ ငွေကို (ကိုယ်တိုင်သော်လည်း) ခံယူငြားအံ့၊ (သူတစ်ပါးကိုသော်လည်း) ခံယူစေငြားအံ့၊ အနီး၌ ချထားအပ်သည်ကို လည်းကောင်း သာယာငြားအံ့ (ထိုရဟန်းအား) နိဿဂ္ဂိပါစိတ်အာပတ် သင့်၏” ဟု မိန့်တော်မူ၏။
ရူပိယသံဝေါဟာရသိက္ခာပုဒ် သည် မြတ်စွာဘုရား၏ သာသနာတော်တွင် ရဟန်းတော်များ လိုက်နာစောင့်ထိန်းရန် ပညတ်တော်မူခဲ့သည့် နိဿဂ္ဂိပါစိတ်အာပတ်တစ်ခု ဖြစ်၏။
ထိုအခါ ဆဗ္ဗဂ္ဂီရဟန်းတို့သည် အမျိုးမျိုးသော ရွှေငွေတို့ကို လဲလှယ်ရောင်းဝယ်ခြင်း ပြုကြ၏။
လူတို့သည် ရဟန်းတို့သည် “အထူးထူးအပြားပြားသော ရွှေငွေတို့ကို လဲလှယ်’ရောင်းဝယ်’ ကြခြင်းကို အဘယ်ကြောင့် ပြုသနည်း၊ ကာမဂုဏ်ခံစားသော လူတို့ကဲ့သို့ပင်တည်း” ဟု ကဲ့ရဲ့ကြ၏။
လူတို့ကဲ့ရဲ့သည်ကို ရဟန်းတို့သည် ကြား၏။
ထိုအခါ အလိုနည်းသော ရဟန်းတို့သည် ကဲ့ရဲ့ကြကုန်၏။
မြတ်စွာဘုရားသည် “ရဟန်တို့ သင့်တို့သည် အထူးထူးအပြာပြားသော ရွှေငွေလဲလှယ်ရောင်းဝယ်ခြင်းသို့ ရောက်ကြကုန်သည်မှာ မှန်ပါသလား” ဟု မေး၏။
“မှန်ပါသည်” ဟု ဖြေကြား၏။
သိက္ခာပုဒ် “အကြင်ရဟန်းသည် အထူးထူးအပြားပြားသော ရွှေငွေလဲလှယ်ရောင်းဝယ်ခြင်းသို့ ရောက်ငြားအံ့၊ (ထိုရဟန်းအား) နိဿဂ္ဂိပါစိတ်အာပတ် သင့်၏” ဟု မိန့်တော်မူ၏။
ကယဝက္ကယသိက္ခာပုဒ် သည် မြတ်စွာဘုရား၏ သာသနာတော်တွင် ရဟန်းတော်များ လိုက်နာစောင့်ထိန်းရန် ပညတ်တော်မူခဲ့သည့် နိဿဂ္ဂိပါစိတ်အာပတ်တစ်ခု ဖြစ်၏။
သမိုင်း မြတ်စွာဘုရားသည် သာဝတ္ထိုမြို၊ ဇေတဝန်ကျောင်းတော်တွင် သီတင်းသုံးနေတော်မူ၏။
အသျှင်ဥပနန္ဒသည် သင်္ကန်းတို့ကို ချုပ်ခြင်းကို ကျွမ်းကျင်၏။
အသျှင်ဥပနန္ဒသည် အဝတ်စုတ်ဒုကုဋ်ကို ကောင်းစွာချုပ်၍ ပြေပြစ်စွာ ဝတ်ရုံ၏။
ထိုအခါ ပရိဗိုဇ်တစ်ယောက်သည် အဖိုးများစွာတန်သော အဝတ်ကို ဝတ်ရုံကာ အသျှင်ဥပနန္ဒထံသို့ ချဉ်းကပ်လာ၏။
ထို့နောက် အသျှင်ဥပနန္ဒကို “ငါ့သျှင် သင်၏ ဤဒုကုဋ်သည် ကောင်းပေ၏၊ ငါ၏ အဝတ်နှင့် လဲလှယ်လော့” ဟု ဆို၏။
ပရိဗိုဇ်သည် လဲလှယ်ကာ ပရိဗိုဇ်အရံသို့ သွား၏။
ထို့နောက် အခြားပရိဗိုဇ်တို့သည် “သင်၏ ဤ ဒုကုဋ်သည် ကောင်းပေသည်၊ အဘယ်မှ ရပါသနည်း” ဟု မေး၏။
ထိုအခါ အသျှင်ဥပနန္ဒနှင့် လဲလှယ်ခဲ့ကြောင်း ဖြေကြား၏။
ထို့နောက် ပရိဗိုဇ်တို့သည် “သင်၏ ဤ ဒုကုဋ်သည် ဘယ်နှရက်ခံမည်နည်း၊ သင်၏ အဝတ်သည်သာ ကောင်း၏” ဟု ဆိုကြ၏။
ထိုအခါ လဲလှယ်ခဲ့သော ပရိဗိုဇ်သည် “မှန်ပေ၏” ဟု ဆို၏။
ထို့နောက် အသျှင်ဥပနန္ဒအား “သင်၏ ဒုကုဋ်ကို ယူလော့၊ ငါ၏ အဝတ်ကို ပေးလော့” ဟု သွားပြော၏။
ထိုအခါ အသျှင်ဥပနန္ဒသည် “ငါသည် ပေးလိမ့်မည်မဟုတ်” ဟု ဆို၏။
ထိုအခါ ပရိဗိုဇ်သည် “လူသည်ပင်သော်မှ နှလုံးမသာယာသူ လူအား ပေးရသေး၏၊ ရဟန်းသည် အဘယ်ကြောင့် မပေးနိုင်ရသနည်း” ဟု ကဲ့ရဲ့၏။
ထိုသို့ ကဲ့ရဲ့သည်ကို ရဟန်းတို့သည် ကြားကုန်း၏။
အလိုနည်းသော ရဟန်းတို့သည် ကဲ့ရဲ့ကုန်၏။
ထို့နောက် မြတ်စွာဘုရားအား သွားရောက်လျှောက်ထားကြ၏။
မြတ်စွာဘုရားသည် အသျှင်ဥပနန္ဒအား “သင်သည် ပရိဗိုဇ်တို့နှင့် ဝယ်ခြင်းရောင်းခြင်းသို့ ရောက်သည်မှာ မှန်ပါသလား” ဟု မေး၏။
“မှန်ပါသည်” ဟု ဖြေ၏။
သိက္ခာပုဒ် “အကြင်ရဟန်းသည် အထူးထူးအပြားပြားရှိသော ဝယ်ခြင်း ရောင်းခြင်းသို့ ရောက်ငြားအံ့၊ (ထိုရဟန်းအား) နိဿဂ္ဂိပါစိတ်အာပတ် သင့်၏” ဟု မိန့်တော်မူ၏။
အယ်ဖြူ (၁၉၇၂ မေ ၆ − ၂၀၀၄ မေ ၂၇) သည် မြန်မာနိုင်ငံသား ဂစ်တာသမား၊ တေးရေး၊ တေးဆို ဂီတအနုပညာရှင်တစ်ဦး ဖြစ်သည်။
အထူးသဖြင့် ပုရွက်ဆိတ်ကလေးများ (The Ants) မြန်မာအော်တာနစ်တေ့ဗ်ဂီတဝိုင်းရဲ့ တေးရေး၊ တေးဆို၊ ဘေ့စ်ဂစ်တာသမား အဖြစ် လူသိများသည်။